Diari Oficial de la Generalitat Valenciana


Sumari del DOGV 6852, del 31-08-2012 (2012/8174)

RESOLUCIÓ de 28 d'agost de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre la Generalitat i l'Ajuntament de Polinyà del Xúquer, per a la nova autorització de l'escola infantil de primer cicle, de titularitat municipal, de l'esmentada localitat, per trasllat de les seues instal∙lacions i l'ampliació del nombre d'unitats autoritzades.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6852

Data del DOGV
:   31-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8174


Data del document
:   28-08-2012

Organisme emissor
:   Conselleria de Presidència

Tipus de document
:   Resolució

Descriptors 

:   * centre d'ensenyament

RESOLUCIÓ de 28 d'agost de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre la Generalitat i l'Ajuntament de Polinyà del Xúquer, per a la nova autorització de l'escola infantil de primer cicle, de titularitat municipal, de l'esmentada localitat, per trasllat de les seues instal∙lacions i l'ampliació del nombre d'unitats autoritzades. [2012/8174]  
La Generalitat i l'Ajuntament de Polinyà del Xúquer han subscrit, després de la tramitació prèvia reglamentària, el 31 de maig de 2012, el conveni per a la nova autorització de l'escola infantil de primer cicle, de titularitat municipal, de l'esmentada localitat, per trasllat de les seues instal·lacions i l'ampliació del nombre d'unitats autoritzades.  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 722/2012, i que figura com a annex d'esta resolució.  
  
  
Valencia, 28 d'agost de 2012.- La directora general del Secretariat del Consell i Relacions amb les Corts: María Teresa Lleó Alonso.  
  
  
Conveni entre la Generalitat (Conselleria d'Educació, Formació i Ocupació) i l'Ajuntament de Polinyà del Xúquer, per a la nova autorització de l'escola infantil de primer cicle, de titularitat municipal, de l'esmentada localitat, per trasllat de les seues instal·lacions i ampliació del nombre d'unitats autoritzades.  
  
València, 31 de maig de 2012  
  
Reunits  
D'una part, María José Català Verdet, consellera d'Educació, Formació i Ocupació, en nom i representació de la Generalitat.  
De l'altra part, Óscar Navarro Torres, alcalde president de l'Ajuntament de Polinyà del Xúquer, facultat per a este acte per l'Acord del Ple del dit Ajuntament, del dia 31 de maig de 2012.  
  
Manifesten  
1. L'Ajuntament de Polinyà del Xúquer va acordar sol·licitar una nova autorització per trasllat de les seues instal·lacions i ampliació del nombre d'unitats autoritzades, de l'escola infantil, de la seua titularitat, a Polinyà del Xúquer, dins del marc educatiu establit per la Llei Orgànica 2/2006, de 3 de maig, d'Educació (BOE núm. 106, de 04.05.2006).  
  
2. La disposició addicional segona, punt 2, de la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació, establix que la creació de centres docents públics, els titulars dels quals siguen les corporacions locals, es realitzarà per conveni entre l'administració educativa competent i les corporacions.  
3. El Servici de Projectes i Construccions Educatives ha emés un informe favorable, de data 30 de juny de 2011, a la proposta d'instal·lacions i ús educatiu, ja que s'ajusta al que disposa la normativa aplicable sobre requisits mínims dels centres que impartisquen ensenyances de règim general no universitaris.  
4. El 4 de juliol de 2011, la Direcció General d'Ordenació i Centres Docents va emetre un informe favorable a la proposta d'instal·lacions i ús educatiu dels espais reflectits en els plans presentats per a la modificació de l'escola infantil de primer cicle, per trasllat d'instal·lacions, ampliació d'unitats, presentada per l'Ajuntament de Polinyà del Xúquer.  
5. La Unitat Tècnica de la Direcció Territorial d'Educació ha emés un informe favorable en el seu respectiu àmbit competencial.  
6. Vist el compromís per part de l'Ajuntament de Polinyà del Xúquer d'aportar la relació de professors i titulacions respectives, abans de l'inici de les activitats educatives corresponents, de conformitat amb la legislació aplicable.  
Per això, en virtut de les competències que atorga el Reial Decret 2093/1983, de 28 de juliol, sobre traspàs de funcions i servicis de l'Administració de l'Estat a la Comunitat Valenciana en matèria d'educació, i la Llei 7/1985, de 2 d'abril, Reguladora de les Bases de Règim Local, la Conselleria d'Educació, Formació i Ocupació i l'Ajuntament de Polinyà del Xúquer acorden subscriure el present conveni tenint en compte les següents, clàusules:  
  
Primera  
L'objecte del present conveni és la nova autorització de l'escola infantil de Polinyà del Xúquer, de titularitat íntegrament municipal, de conformitat amb la disposició addicional segona, punt 2, de la Llei Orgànica 8/1985, de 3 juliol, Reguladora del Dret a l'Educació, LODE (BOE núm. 159 de 04.07.1985), amb les característiques, ensenyaments i configuració que s'indiquen:  
Denominació genèrica: escola infantil de primer cicle.  
Denominació específica: municipal.  
Domicili: c. Trevijano Fos, núm. 10.  
Nou domicili: c. L'Alcocera, núm. 80.  
Localitat: Polinyà del Xúquer.  
Província: València.  
Codi: 25822079.  
Titular: Ajuntament de Polinyà del Xúquer.  
Ensenyaments: Educació Infantil de primer cicle.  
Capacitat: quatre unitats amb màxim de 61 llocs escolars, distribuïts de la manera següent:  
- Una unitat per a xiquets de 0-2 anys amb 8 llocs escolars.  
- Una unitat per a xiquets d'1-2 anys amb 13 llocs escolars.  
- Dos unitats per a xiquets de 2-3 anys amb 40 llocs escolars.  
  
Segona  
Esta escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 37/2008, de 28 de març, del Consell, pel qual s'establixen els continguts educatius del primer cicle de l'Educació Infantil a la Comunitat Valenciana (DOGV de 3 d'abril).  
  
Tercera  
Correspon al titular de l'escola infantil la dotació pressupostària necessària per als gastos derivats del personal docent i no docent, així com del funcionament del dit centre, independentment de la possibilitat de concórrer a totes les convocatòries públiques que realitze la Conselleria d'Educació, Formació i Ocupació per a la concessió de subvencions o ajudes econòmiques als centres d'Educació Infantil.  
  
  
Quarta  
L'escola infantil se sotmetrà a l'autoritat de la Conselleria d'Educació, Formació i Ocupació i de la Inspecció Educativa en els termes previstos en el títol VII de la Llei Orgànica 2/2006, de 3 de maig, d'Educació, que regula la inspecció del sistema educatiu i la resta de la normativa de desplegament que pot dictar-se sobre la dita matèria.  
  
  
Quinta  
El titular de l'escola es compromet a:  
a) Complir el que establix sobre òrgans de govern dels centres públics, el capítol III del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que establix els requisits mínims dels centres que impartisquen ensenyaments de règim general.  
c) Seguir les directrius acadèmiques de l'Administració educativa per als centres dependents de la Conselleria d'Educació, Formació i Ocupació, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar, a la Conselleria d'Educació, Formació i Ocupació, els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes i tots els documents de caràcter acadèmic i administratiu que es generen.  
  
Sexta  
El present conveni produïx efectes el mateix dia que es firme; no obstant això, l'autorització d'obertura i funcionament del centre tindrà efectes des de l'inici del curs acadèmic 2012/2013.  
  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització, d'acord amb el que preveu l'article 13.2 del Reial Decret 332/1992 de 3 d'abril, seran notificades a l'Administració educativa, la qual instruirà el corresponent expedient, que es tramitarà, si no n'hi ha normativa específica per als centres docents públics, de conformitat amb el procediment regulat en el títol IV del mencionat Reial Decret 332/1992, de 3 d'abril. Finalitzarà la seua aprovació per resolució del conseller competent en matèria d'Educació.  
En els supòsits arreplegats en l'article 13.2 abans esmentat, s'instruirà expedient que donarà lloc a una nova autorització, per a la qual haurà de subscriure's l'oportú conveni entre les parts.  
  
Octava  
El present conveni tindrà una duració indefinida i es podrà extingir, no obstant això, per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
c) Per denúncia d'una de les parts, després de l'avís previ de sis mesos, com a mínim, abans de l'inici del curs acadèmic en què s'haja d'extingir.  
d) Per canvi de titularitat del centre o cessament de les activitats.  
Esta extinció serà efectiva a partir del final del curs escolar en què se'n produïsca la causa.  
En els supòsits previstos en els punts b i d, l'extinció requerirà la comunicació prèvia de la Conselleria al titular de l'escola.  
  
Novena  
L'aplicació i execució d'este conveni, incloent-se a este efecte tots els actes jurídics que pogueren dictar-se en desenrotllament o execució del mateix, no podrà tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas haurà de ser atesa amb els mitjans personals i materials de l'Ajuntament de Polinyà del Xúquer.  
  
Desena  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Comunitat Valenciana.  
  
Com a prova de conformitat i perquè en quede constància, firmen les dos parts el present conveni en el lloc i la data consignats anteriorment.   
  
La consellera d'Educació, Formació i Ocupació: María José Català Verdet.  
L'alcalde president de l'Ajuntament de Polinyà del Xúquer: Óscar Navarro Torres.